Premier League 2007/08

Premier League 2007/08 var den 16. sesongen av Premier League. Sesongen begynte lørdag 11. august, og ble avslutta søndag 11. mai. Regjerende mester var Manchester United. De nyopprykkede lagene var Sunderland, Birmingham City og Derby County.

Lagene som spilte kvalifiseringsspill for å få den siste opprykksplassen var: Southampton, West Bromwich Albion, Derby County og Wolverhampton Wanderers. Southampton og Derby spilte den ene semifinalen, mens West Bromwich og Wolverhampton spilte den andre. Vinnerne av semifinalene skulle spille finale om en plass i øverste divisjon. Derby spilte mot West Bromwich i kvalifiseringsfinalen og vant 1–0, og ble dermed klare for denne Premier League-sesongen.

Sesongen ble en av de jevneste Premier League-sesongene. Hvem som skulle bli ligamester ble avgjort i siste serierunde, og det ble også klart hvilke to lag som ble de to siste som skulle rykke ned i samme serierunde. Manchester United vant serien to poeng foran Chelsea, mens Birmingham og Reading måtte ta veien en divisjon ned. Reading og Fulham kom på samme poengsum, men Reading hadde dårligere målforskjell.

Denne sesongen var det flere bemerkelsesverdige resultater. Premier League-historiens kamp med flest mål i ble Portsmouth – Reading som endte 7–4, 29. september 2007. Tre kamper endte 4–4; Tottenham – Aston Villa, Chelsea – Aston Villa og Tottenham – Chelsea.
Kampen mellom Wigan og Blackburn 15. desember 2007 endte 5–3. I denne kampen scora både Marcus Bent (Wigan) og Roque Santa Cruz (Blackburn) hat-trick. Det var første gang en spiller fra hvert lag scora hat-trick i samme kamp i Premier League. Den største seieren for sesongen kom i siste runde da Middlesbrough vant 8–1 over Manchester City.

Derby satte flere negative rekorder denne sesongen. Laget var klart for nedrykk allerede 29. mars 2008. Det er det tidligste et lag har rykka ned fra Premier League noen gang (og det første i mars). Det ble også det laget som har vunnet færrest kamper i Premier League-historien med én kamp, tapt flest kamper med 29 (samme som Ipswich i 1995 og Sunderland i 2006), scora færrest mål i en Premier League-sesong med 20, den svakeste målforskjellen i Premier League-historien med–69 og tidenes laveste poengsum i Premier League med 11.

Hvem som skulle bli ligamester ble ikke avgjort før i siste runde. Arsenal begynte sesongen bra og leda ligaen med fem poeng på Manchester United før de spilte 2–2 borte mot Birmingham 23. februar 2008. Arsenal spilte fem kamper på rad uten seier, inkludert kampen mot Birmingham. De dårlige resultatene gjorde at Manchester United tok igjen Arsenal og lå øverst til sesongslutt.

Hvem som skulle bli seriemester stod mellom United og Chelsea til slutt. United hadde ei luke på tre poeng ned til Chelsea før Chelsea slo United 2–1 på Stamford Bridge tre serierunder før slutt. Manchester United og Chelsea lå helt likt på poeng før siste runde, men United var nummer en på grunn av bedre målforskjell.
Forutsetningene foran siste runde var at Manchester United måtte avgi poeng samtidig som Chelsea vant. Det skjedde ikke; Manchester United slo Wigan 2–0 borte, mens Chelsea bare spilte 1–1 hjemme mot Bolton.

VINNER

Manchester United som vant Premier League for tiende gang, for andre sesong på rad. Dette var klubbens 17. ligatittel totalt.

NEDRYKK

 Reading
 Birmingham City
 Derby County

Tabell

Statistikk

Play-off

Referanser

Kilder
 ESPN Soccernet
 BBC fotball 
 Soccerbase.com

FA Premier League-sesonger
Fotball i 2007
Fotball i 2008
Sport i England i 2007
Sport i England i 2008